**รายละเอียดโครงการ/กิจกรรม/มาตรการ**

**ลำดับที่ 22**

**1. ชื่อมาตรการแนวทางปฏิบัติในกรณีได้รับคำสั่ง/นโยบายที่ไม่ถูกต้อง**

**2. หลักการและเหตุผล/ที่มาของโครงการ** การใช้อำนาจที่ไม่เป็นธรรม การไม่ปฏิบัติตามระเบียบข้อบังคับ และกฎหมายที่เกี่ยวข้อง ของผู้บังคับบัญชา ใช้อำนาจหน้าที่ในฐานะผู้บังคับบัญชาสั่งการโดยมิชอบ หรือได้รับคำสั่งที่ไม่เป็นธรรม โดยไม่มีเหตุอันควร การได้รับการร้องขอ/สั่งการด้วยวาจาของผู้บังคับบัญชาให้ทำงานส่วนตัวที่มิใช่งานราชการ อย่างไม่เหมาะสม เป็นสาเหตุให้ผู้ใต้บังคับบัญชามีโอกาสที่จะกระทำความผิด กระทำการทุจริตต่อหน้าที่ทั้งที่เจตนาและไม่เจตนา แสดงให้เห็นถึงการบริหารงานที่ขาดความโปร่งใส และไม่เป็นไปตามหลักธรรมาภิบาล จึงควรจัดทำมาตรการแนวทางปฏิบัติในกรณีได้รับคำสั่ง/นโยบายที่ไม่ถูกต้อง เพื่อให้มีแนวทางปฏิบัติแก่ผู้บริหาร พนักงานและลูกจ้างเทศบาลในกรณีดังกล่าว

**3.วัตถุประสงค์** 3.1 เพื่อสร้างแนวทางปฏิบัติในกรณีได้รับคำสั่ง/นโยบายที่ไม่ถูกต้อง  
 3.2 เพื่อป้องกันมิให้ผู้บังคับบัญชาใช้อำนาจหน้าที่สั่งการโดยมิชอบ หรือละเลยหลีกเลี่ยงการไม่ปฏิบัติตามระเบียบ ข้อบังคับ หรือกฎหมายที่เกี่ยวข้อง

**4. เป้าหมาย/ผลผลิต** - ผู้บริหาร พนักงา ลูกจ้างเทศบาลตำบลหนองบัวโคก

**5. พื้นที่ดำเนินการ** - เทศบาลตำบลหนองบัวโคก

**6. วิธีดำเนินการ** 6.1 จัดทำแนวทางปฏิบัติในกรณีได้รับคำสั่ง/นโยบายที่ไม่ถูกต้อง6.2 แจ้งเวียนทุกสำนัก กอง ฝ่าย งาน ทราบเพื่อถือปฏิบัติ

**7. ระยะเวลาดำเนินการ** - ปีงบประมาณ พ.ศ.2562-2564

**8. งบประมาณดำเนินการ** - ไม่ใช้งบประมาณ

**9. ผู้รับผิดชอบ** - งานการเจ้าหน้าที่ สำนักปลัดเทศบาล

**10. ตัวชี้วัด/ผลลัพธ์** - การสั่งการด้วยวาจา หรือคำสั่งที่ไม่ถูกต้องมีจำนวนลดลง